Association of Southeast Asian Nations

Association of Southeast Asian Nations (ASEAN) er en økonomisk og politisk sammenslutning av sydøstasiatiske nasjoner, som ble grunnlagt i 1967 av Indonesia, Malaysia, Filippinene, Singapore og Thailand. Stiftelsesmøtet ble holdt i Bangkok, Thailand. ASEAN har til formål å styrke den økonomiske, sosiale, og kulturelle utvikling i, og mellom, medlemslandene. (Forbundet har ingen overnasjonal utøvende myndighet, slik EU har, tildels.)

ASEAN dekker et areal på 4,46 million km², som er 3% av jordas landareal, og har en befolkning på ca. 600 millioner mennesker, som er 8,8% av verdens befolkning. I 2010 hadde det samlede nominelle BNP vokst til 1,8 billioner USD. Hvis ASEAN hadde vært en enkelt enhet ville det rangere som den niende største økonomien i verden.

 Historie 
Forløperen for ASEAN var en organisasjon kalt Association of Southeast Asia, vanligvis forkortet ASA, som bestod av Filippinene, Malaysia og Thailand. ASA ble grunnlagt i 1961. ASEAN tok over denne organisasjonens rolle da det ble grunnlagt den 8. august 1967. Utenriksministre fra fem land — Indonesia, Malaysia, Filippinene, Singapore og Thailand — møttes da i det thailandske utenriksdepartementet i Bangkok og signerte ASEAN-deklarasjonen, bedre kjent som Bangkokdeklarasjonen. De fem utenriksministrene — Adam Malik fra Indonesia, Narciso Ramos fra Filippinene, Abdul Razak fra Malaysia, S. Rajaratnam fra Singapore, og Thanat Khoman fra Thailand — blir ansett for å være organisasjonens grunnleggere. 
Bakgrunnen for ASEANs dannelse var et ønske om å skape et stabilt ytre miljø slik at medlemslandenes styrende elite kunne konsentrere seg om å skape en nasjonal identitet. Redselen for kommunismen, redusert tillit og tilltro til eksterne makter på 1960-tallet, og streben etter nasjonal økonomisk utvikling var viktige faktorer. Indonesia hadde dessuten ambisjoner om å utvikle seg til å bli en regional stormakt gjennom regionalt samarbeid, mens Malaysia og Singapore håpet på å begrense Indonesia gjennom å binde dem i et utvidet samarbeid. I motsetning til Den europeiske union (EU) ble ASEAN designet for å tjene nasjonalisme.

I 1976 fikk den melanesiske staten Papua Ny-Guinea observatørstatus.
På 1970-tallet satset organisasjonen på et program basert på økonomisk samarbeid, etter et toppmøte i Bali 1976. Dette brøt sammen midt på 1980-tallet, og ble ikke gjenopprettet før det thailandske forslaget om regionale frihandelsområder i 1991. Blokken vokste da Brunei Darussalam ble det sjette medlemmet da de ble med den 8. januar 1984, knapt en uke etter at landet ble selvstendig.

Den 28. juli 1995 ble Vietnam ASEANs sjuende medlem. Laos og Myanmar ble med to år senere den 23. juli 1997.
Kambodsja skulle ha blitt med samtidig som Laos og Myanmar, men ble forhindret på grunn av landets interne politiske kamp. Landet ble til slutt med den 30. april 1999, etter at forholdene hadde stabilisert seg.

 Medlemsland 
ASEAN har per i dag 11 medlemmer. Disse er:

 Årstall Medlemsland Medlemmer 1967 , , , ,  5 1984  6 1995  7 1997 ,  (Burma) 9 1999  10202511

 Avtaler 
 Frihandelsavtaler 
AFTA-avtalen (ASEAN Free Trade Area) er ASEAN-landenes frihandelsavtale. Da den ble signert 28. januar 1992 i Singapore omfattet den seks land, i dag er den utvidet til å gjelde ti land.For de fire siste landene var signering av AFTA-avtalen en forutsetning for å bli med i ASEAN.

Kina og ASEAN har inngått en frihandelsavtale.Dagens Næringsliv, 2011-05-07 side 29 «ASEAN ønsker EU-avtale»

RCEP (Regional Comprehensive Economic Partnership) ble undertegnet 15. november 2020 på det 37. toppmøtet i ASEAN. Avtalen trer i kraft etter at den er ratifisert av de respektive medlemsland, noe som kan ta inntil to år. De ti medlemslanda i ASEAN og Australia, Japan, Kina, New Zealand og Sør-Korea deltar i avtalen. De 15 landa har til sammen 2,2 milliarder innbyggere, og RCEP kommer både i innbyggertall og BNP til å være verdens største frihandelsområde.Verdens største frihandelsavtale kan være en enorm seier for Kina . abcnyheter. Besøkt 26. november 2020.

 Atomvåpenfri sone 
SEANWFZ-avtalen, også kjent som Bangkok-avtalen, har som intensjon at Sørøst-Asia skal forbli en region som er fri for kjernevåpen. Avtalen ble underskrevet av alle nåværende ASEAN-medlemmene 15. desember 1995, og trådte i kraft i 1997.

 Toppmøter 
 Formelle toppmøter i ASEAN Nr  Dato  Land  Vertsby  Vert 1.  23–24. februar 1976   Bali  Soeharto 2.  4–5. august 1977   Kuala Lumpur  Hussein Onn 3.  14–15. desember 1987   Manila  Corazon Aquino 4.  27‒29. januar 1992   Singapore  Goh Chok Tong 5.  14‒15. desember 1995   Bangkok  Banharn Silpa-archa 6.  15‒16. desember 1998   Hanoi  Phan Văn Khải 7.  5‒6. november 2001   Bandar Seri Begawan  Hassanal Bolkiah 8.  4‒5. november 2002   Phnom Penh  Hun Sen 9.  7‒8. oktober 2003   Bali  Megawati Sukarnoputri 10.  29‒30. november 2004   Vientiane  Bounnhang Vorachith 11.  12‒14. desember 2005   Kuala Lumpur  Abdullah Ahmad Badawi 12.  11‒14. januar 20071  2  Cebu  Gloria Macapagal-Arroyo 13.  18‒22. november 2007   Singapore  Lee Hsien Loong 14.3  27. februar – 1. mars 200910–11. april 2009    Hua HinPattaya Abhisit Vejjajiva 15.  23. oktober 2009    Hua Hin  16. 8–9. april 2010   Hanoi  Nguyễn Tấn Dũng 17.  28–31. oktober 2010   Hanoi 18.4  7–8. mai 2011   Jakarta Susilo Bambang Yudhoyono 19.4  14–19. november 2011   Bali  1 Utsatt fra 10.‒14. desember 2006 på grunn av tyfonen Utor. 2 Vertsnasjon fordi Myanmar trakk seg etter press fra USA og EU 3 Dette toppmøtet besto av to deler.Del en ble flyttet fra 12.‒17. desember 2008 grunnet den politiske krisen i Thailand.Del to ble avbrutt 11. april da protestanter tok seg inn på området. 4 Indonesia foreslo et bytte med Brunei da de skal være vertsnasjon for APEC (og muligens G20-møtet) i 2013.

 Referanser 

 Eksterne lenker 


Kategori:Internasjonale organisasjoner
Kategori:Sørøst-Asia
Kategori:Permanente observatører i FN
Kategori:Etableringer i 1967
Kategori:1000 artikler enhver Wikipedia bør ha